**Драга децо, данас ћемо анализирати приповетку Петра Кочића – „Јаблан“.**

**Ви ћете приповетку прочитати из ваших читанки. Покушајте да је својим речима препричате како бисте били сигурни да сте разумели фабулу. Пре читања, упознајте се са животом и делом овог писца који је остао упамћен по својим прозним делим и драмском сатиром „Јазавац пред судом“. Истражите мало на интернету, прочитајте белешку о писцу у вашим читанкама.**

**ПЕТАР КОЧИЋ (1877-1916)**

**„ЈАБЛАН“**

**Књижевни род:** Епика

**Књижевна врста:** приповетка

**Место и време радње:** Босна под аустроугарском влашћу, 1902. година

**Ликови:** дечак Лујо, бик Јаблан (народски бик), бик Рудоња (царски бик)

**ТЕМА:** Борба два бика – Јаблана и Рудоње и победа народског бика (Јаблана). Симболична победа над Аустроугарском.

**Тематске целине (композициони план):**

1. Живот дечака Лује и његовог бика Јаблана; брига и пажња дечака;
2. Лујо кроз монолог бодри свог бика и припрема га за сутрашњи мегдан са царским биком Рудоњом; у селу је мир, тишина, дува млаки ветрић;
3. Опис јутра у селу уочи мегдана – чују се гласови на све стране, вика, узбуђење пред мегдан;
4. Борба два бика – Рудоње (царског, угојеног и физички снажног бика) и Јаблана (сеоског, мршавог, али „лукавог мегданџије“);
5. Велика победа бика Јаблана = победа народа .

\*Лујо је био упоран момак, а његова упорност је довела до тога да се одржи борба између Јаблана и царског бика Рудоње. Тако је испунио своју највећу жељу – да се обрачуна са царском влашћу и из те борбе изађе као победник. Лујина победа је у ствари победа народа!

\***Облици (форме) приповедања**: монолог и приповедање у 3. лицу.

**\*\*\***